text: Kompensation er alt for lille 
  17 oktober 2011 kl. 08.32
  Grøn ordning giver kommuner mulighed for at søge penge til gengæld for at etablere vindmøller. Men ordningen er slet ikke god nok.
  Tønders borgmester Laurids Rudebeck har ikke meget til overs for en ordning, der ellers giver kommunerne mulighed for at søge offentlige midler via Energinet.dk som kompensation for at opstille store vindmøller.
  - Ordningen er slet ikke gunstig nok, siger han.
  
  Plan på vej 
  Typisk vil en kommune kunne søge og få 88.000 kr. pr. MW. Typisk producerer en stor vindmølle 3 MW. 
  Tønder Kommune har ingen konkrete planer for tiden om at der skal bygges vindmøller i kommunen men er ved at udarbejde en plan for, hvor vindmøllerne eventuelt kan stå, hvis de skal bygges.
  